## Uredba o dodatnom osobnom popustu kod kupnje stana u devizama

### NN 65/1991 (4.12.1991.), Uredba o dodatnom osobnom popustu kod kupnje stana u devizama

# PREDSJEDNIK REPUBLIKE HRVATSKE

Na temelju članka 1. Zakona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelokruga Sabora
Republike Hrvatske ("Narodne novine", broj 39/91 i 53A/91) ,
Vlada Republike Hrvatske na sjednici održanoj 2. prosinca 1991. godine
donijela je

## UREDBU

### o dodatnom osobnom popustu kod kupnje stana u devizama

Članak 1.

Ovom uredbom propisuje se visina i način utvrđivanja dodatnog osobnog
popusta kupcu stana za plaćanje u devizama kada se stan prodaje prema Zakonu
o prodaji stanova na kojima postoji stanarsko pravo ("Narodne novine",
broj 27/91) - u daljnjem tekstu: zakon.

Članak 2.

Prvi obrok ili ukupna cijena stana, utvrđena prema članku l0. zakona,
može se platiti u cijelosti ili djelomice u konvertibilnim devizama. Cijena
stana se u momentu potpisa ugovora utvrđuje i u jednoj od konvertibilnih
valuta prema srednjem bankarskom tečaju deviza na taj dan u Republici Hrvatskoj.
U slučaju iz stavka 1. ovog članka kupcu se odobrava dodatni popust ovisno
o udjelu devizne uplate u odnosu na oijenu stana i to: 15% popusta od devizne
uplate do 50% cijene stana, 18% popusta od devizne uplate do 60% cijene
stana, 21% popusta od devizne uplate do 70% cijene stana, , 24% popusta
od devizne uplate do 80% cijene stana, 27% popusta od devizne uplate do
90% cijene stana, 30% popusta od devizne uplate do 100% cijene stana. Pored
popusta iz članka 13. stavak 2. zakona kupac ima pravo na popust od 10%
od svakog obroka koji uplati u konvertibilnim devizama.

Članak 3.

Konvertibilne devize koje se koriste za kupnju stana, obračunavaju se
u domaćem novcu prema srednjem banarskom tečaju deviza na dan sklapanja
ugovora, a za obročno plaćanje na dan dospjeća obroka.

Članak 4.

Popust utvrden u članku 13. stavak 2. zakona uvećava se za iznos utvrđen
u članku 2. ove uredbe.

Članak 5.

Devizna sredstva ostvarena prodajom stanova prihod su Proračuna Republike
Hrvatske. Za devizna sredstva iz stavka 1. ovog članka Republika Hrvatska
daje prodavatelju obveznice. Obveznice se isplaćuju u domaćoj valuti. Obveznice
se daju za uplaćene devize i iznos popusta , koji je kupcu priznat temeljem
članka 2. ove uredbe.

Članak 6.

Obveznice se uplaćuju do 30. lipnja 1992. godine. Obveznice se izdaju
s rokom otplate od 5 godina i amortiziraju putem 10 anuitetskih kupona
koji dospijevaju za plaćanje polugodišnje s tim da prvi anuitetni kupon
dospijeva za naplatu 1. siječnja 1995. godine.

Članak 7.

Na obveznice se plaćaju kamate po stopi 5% godišnje. Kamate počinju
teći od 1. srpnja 1992. godine i propisuju se glavnici do 31. prosinca
1994. Nominalni iznos obveznice uvećan za kamate iz stavka 1. ovoga članka
predstavlja osnovicu za utvrđivanje visine iznosa anuitetskog kupona.

Članak 8.

Sredstva iz članka 5. stavak 1. ove uredbe u iznosu od 50% koriste se
u domaćem novcu za izgradnju i popravak gradevinskih objekata srušenih
ili oštećenih u oružanom sukobu.

Članak 9.

Prodavatelj stana može obveznice koristiti za namjene propisane člankom
24. Zakona o prodaji stanova na kojima postoji stanarsko pravo ("Narodne
novine", broj 27/91) i Uredbe o korištenju sredstava ostvarenih prodajom
stanova na kojima postoji stanarsko pravo ("Narodne novine",
broj 54/91 ) .

Članak 10.

Uputstvo za prmjenu ove uredbe donijet će ministar zaštite okoliša,
prostornog uređenja i stambeno-komunalne djelatnosti u dogovoru s ministrom
financija.

Članak 11.

Ova uredba stupa na snagu danom objave u "Narodnim novinama".

Klasa: 370-01 /91-01 /29

Urbroj : 5030112-91-4

Zagreb, 2. prosinca 1991.

Predsjednik

**dr. Franjo Gregurić, v. r.**

Uredba, NN 65/1991-1672